STS-109

STS-109 oli Space Shuttle'i programmi 108. ja kosmosesüstik Columbia 27. missioon ning Hubble'i kosmoseteleskoobi neljas hooldusmissioon. See oli ka kosmosesüstik Columbia viimane edukas missioon, sest see purunes missioonilt STS-107 naasmisel. 

Hubble'i kosmoseteleskoobi viis 25. aprillil 1990 orbiidile missioon STS-31. Pärast teist hooldusmissiooni STS-82, läksid katki kolm kuuest kosmoseteleskoobi güroskoobist ning NASA otsustas seetõttu jaotada järgmise hooldusmissiooni missioonideks STS-103 ja STS-109. STS-103 toimus 1999. aastal.

Missiooni ajal vahetati kosmoseteleskoobil välja mitmed seadmed, sealhulgas päikesepaneelid, üks kaamera ja hooratas.

Meeskond
+ STS-109 meeskond Amet  Stardil  Komandör  Scott AltmanKolmas kosmoselend Piloot  Duane CareyAinus kosmoselend 1. missiooni spetsialist  John GrunsfeldNeljas kosmoselend 2. missiooni spetsialist  Nancy CurrieNeljas ja viimane kosmoselend 3. missiooni spetsialist  Richard LinnehanKolmas kosmoselend  4. missiooni spetsialist  James NewmanNeljas ja viimane kosmoselend  5. missiooni spetsialist  Michael MassiminoEsimene kosmoselend 

Kosmosekõnnid

EVAPaar Algus – UTC Lõpp – UTCKestus 1 GrunsfeldLinnehan 4. märts 2002 06:37 4. märts 2002 13:38 7 h 1 min 2 NewmanMassimino 5. märts 2002 06:40 5. märts 2002 13:56 7 h 16 min 3 GrunsfeldLinnehan 6. märts 2002 08:28 6. märts 2002 15:16 6 h 48 min 4 NewmanMassimino 7. märts 2002 09:00 7. märts 2002 16:18 7 h 18 min 5 GrunsfeldLinnehan 8. märts 2002 08:46 8 . märts 2002 16:18 7 h 32 min

Missiooni kokkuvõte

STS-109 eesmärk oli Hubble'i kosmoseteleskoobi hooldamine. See oli kosmosesüstik Columbia esimene missioon pärast kaks ja pool aastat kestnud remonti. Missiooni ajal paigaldas meeskond Hubble'ile uue kaamera Advanced Camera for Surveys (ACS), uued päikesepaneelid, uue energia juhtimisseadme ja eksperimentaalse jahuti Near Infrared Camera and Multi-Object Spectrometer'ile. Columbia viis kosmoseteleskoobi ka kõrgemale orbiidile. 

STS-109 astronaudid sooritasid kosmoseteleskoobiga töötamiseks viiel päeval viis kosmosekõndi, mille kogukestus oli 35 tundi ja 55 minutit.

STS-109 oli kosmosesüstik Columbia viimane edukas missioon, sest vähem kui aasta hiljem Columbia purunes ja kogu meeskond hukkus. 

Viited

Kategooria:Space Shuttle'i missioonid
Kategooria:2002